ਪਿਆਰੇ ਮਾਪੇ/ਸਰਪ੍ਰਸਤ,

ਇਨ-ਪਰਸਨ (ਸਕੂਲ ਵਿਚ) ਤੋਂ ਵਰਚੁਅਲ (ਘਰ ਵਿਚ) ਜਾਂ ਵਰਚੁਅਲ (ਘਰ ਵਿਚ) ਤੋਂ ਇਨ-ਪਰਸਨ (ਸਕੂਲ ਵਿਚ) ਪੜ੍ਹਾਈ ਵਿਚ ਸਵਿੱਚ ਦੇ ਆਖਰੀ ਮੌਕੇ ਬਾਰੇ [ਇਕ ਅੱਪਡੇਟ](https://www.tdsb.on.ca/News/Article-Details/ArtMID/474/ArticleID/1585/Elementary-Switching-Update---January-29-2021) ਅਸੀਂ ਪਿਛਲੇ ਹਫਤੇ ਸਾਂਝਾ ਕੀਤਾ ਸੀ। ਜਿਨ੍ਹਾਂ ਪਰਿਵਾਰਾਂ ਨੇ ਦਸੰਬਰ ਦੇ ਸਵਿੱਚ ਸਰਵੇ ਦੌਰਾਨ ਆਪਣੀ ਰੁਚੀ ਦਿਖਾਈ ਸੀ ਅਤੇ ਜਿੱਥੇ ਥਾਂ ਉਪਲਬਧ ਹੈ, ਉਨ੍ਹਾਂ ਲਈ ਅਸੀਂ ਸਵਿੱਚ ਦੇ **ਇਸ ਆਖਰੀ ਮੌਕੇ ਬਾਰੇ ਕਾਰਵਾਈ ਅੱਗੇ ਵਧਾਉਣ** ਦਾ ਫੈਸਲਾ ਕੀਤਾ ਹੈ।

ਤੁਹਾਨੂੰ ਇਹ ਈਮੇਲ ਇਸ ਕਰਕੇ ਆਈ ਹੈ, ਕਿਉਂਕਿ ਤੁਸੀਂ ਆਪਣੇ ਬੱਚੇ ਦੀ ਸਵਿੱਚ ਬਾਰੇ ਦਰਖਾਸਤ ਦਿੱਤੀ ਸੀ। ਇਸ ਹਫਤੇ ਵਿਚ ਪਹਿਲਾਂ ਸਕੂਲਾਂ ਨੇ ਸਵਿੱਚ ਦੀਆਂ ਦਰਖਾਸਤਾਂ ਸੰਬੰਧੀ ਪੁਸ਼ਟੀ ਲਈ ਸੰਪਰਕ ਕੀਤਾ ਸੀ। ਜੇ ਤੁਹਾਡੇ ਸਕੂਲ ਨੇ ਅਜੇ ਤੱਕ ਤੁਹਾਡੇ ਨਾਲ ਸਿੱਧਾ ਸੰਪਰਕ ਨਹੀਂ ਕੀਤਾ, ਕਿਰਪਾ ਕਰਕੇ ਆਪਣੇ ਪ੍ਰਿੰਸੀਪਲ ਨਾਲ ਸੰਪਰਕ ਕਰੋ ਤਾਂ ਜੋ ਤੁਹਾਡੀ ਸਵਿੱਚ ਬਾਰੇ ਦਰਖਾਸਤ ਅੰਤਿਮ ਸੂਚੀ ਵਿਚ ਯਕੀਨਨ ਸ਼ਾਮਲ ਹੋ ਸਕੇ।   
ਅਗਲੇ ਕਦਮ ਵਜੋਂ ਸਾਰੇ ਸਕੂਲ ਇਹ ਨਿਰਧਾਰਤ ਕਰਨ ਲਈ ਕੰਮ ਕਰਨਗੇ ਕਿ ਕੀ ਹਰ ਵਿਦਿਆਰਥੀ ਲਈ ਉਚਿਤ ਕਲਾਸਰੂਮ ਸਪੇਸ (ਇਨ-ਪਰਸਨ ਜਾਂ ਵਰਚੂਅਲ ਪੜ੍ਹਾਈ ਲਈ) ਉਪਲਬਧ ਹੋਵੇ। ਅਸੀਂ ਇਸ ਗੱਲ ਲਈ ਵਚਨਬੱਧ ਹਾਂ ਕਿ ਜਿੰਨਾ ਸੰਭਵ ਹੋ ਸਕੇ, ਦਰਖਾਸਤਾਂ ਪੂਰੀਆਂ ਕੀਤੀਆਂ ਜਾ ਸਕਣ, ਪਰ ਫੇਰ ਵੀ ਸਾਰੀਆਂ ਦਰਖਾਸਤਾਂ ਪੂਰੀਆਂ ਕਰਨਾ ਸੰਭਵ **ਨਹੀਂ** ਹੋਵੇਗਾ। ਟੋਰਾਂਟੋ ਪਬਲਿਕ ਹੈਲਥ ਦੇ ਤਾਜ਼ਾ ਅੰਕੜਿਆਂ ਦੇ ਅਧਾਰ ਤੇ ਉਨ੍ਹਾਂ ਵਿਦਿਆਰਥੀਆਂ ਨੂੰ ਪਹਿਲ ਦਿੱਤੀ ਜਾਵੇਗੀ, ਜਿਹੜੇ ਅਜਿਹੇ ਖੇਤਰਾਂ ਵਿਚ ਰਹਿੰਦੇ ਹਨ, ਜਿੱਥੇ ਕੋਵਿਡ-19 ਦਾ ਖਤਰਾ ਵੱਧ ਹੈ।

ਪਰਿਵਾਰਾਂ ਲਈ ਇਹ ਸਮਝਣਾ ਅਹਿਮ ਹੋਵੇਗਾ ਕਿ ਇਨ-ਪਰਸਨ (ਸਕੂਲ ਵਿਚ) ਪੜ੍ਹਾਈ ਤੋਂ ਵਰਚੁਅਲ ਪੜ੍ਹਾਈ ਅਤੇ ਵਰਚੁਅਲ ਤੋਂ ਇਨ-ਪਰਸਨ (ਸਕੂਲ ਵਿਚ) ਪੜ੍ਹਾਈ ਵਿਚ ਸਵਿੱਚ ਦੇ ਨਤੀਜੇ ਵਜੋਂ ਤੁਹਾਡੇ ਬੱਚੇ ਦੇ ਟੀਚਰ ਜਾਂ ਕਲਾਸ ਵਿਚ ਤਬਦੀਲੀ ਹੋਵੇਗੀ। ਜਿਹੜੇ ਵਿਦਿਆਰਥੀ ਇਨ-ਪਰਸਨ ਪੜ੍ਹਾਈ ਵਿਚ ਤਬਦੀਲੀ ਕਰਨਗੇ, ਉਹ ਆਪਣੇ ਹੋਮ ਸਕੂਲ ਵਿਚ ਜਾਣਗੇ।

ਇਸ ਤੋਂ ਇਲਾਵਾ ਜਿਹੜੇ ਵਿਦਿਆਰਥੀ ਵਰਚੁਅਲ ਪੜ੍ਹਾਈ ਵਲ ਸਵਿੱਚ ਕਰ ਰਹੇ ਹਨ, ਉਨ੍ਹਾਂ ਵਿਚੋਂ ਕੁੱਝ ਨੂੰ ਐਲੀਮੈਂਟਰੀ ਵਰਚੂਅਲ ਸਕੂਲ ਵਿਚ ਪਾਇਆ ਜਾਵੇਗਾ, ਬਾਕੀਆਂ ਨੂੰ ਵਰਚੂਅਲ ਪੜ੍ਹਾਈ ਉਨ੍ਹਾਂ ਦੇ ਹੋਮ ਸਕੂਲ ਦੁਆਰਾ ਲੋਕਲ ਪੱਧਰ ਤੇ ਦਿੱਤੀ ਜਾਵੇਗੀ। ਇਹ ਪੜ੍ਹਾਈ ਅਲੱਗ ਅਲੱਗ ਸਕੂਲਾਂ ਵਿਚ ਵੱਖ ਵੱਖ ਤਰੀਕਿਆਂ ਨਾਲ ਕਰਵਾਈ ਜਾਵੇਗੀ ਅਤੇ ਇਹ ਇਸ ਗੱਲ ਤੇ ਨਿਰਭਰ ਕਰੇਗਾ ਕਿ ਤੁਹਾਡੇ ਬੱਚੇ ਦੇ ਹੋਮ ਸਕੂਲ ਨੇ ਲੋਕਲ ਪੱਧਰ ਤੇ ਕੀ ਸਿਸਟਮ ਅਪਣਾਇਆ ਹੋਇਆ ਹੈ।   
ਸਵਿੱਚ ਦੀ ਕੋਈ ਇਕ ਤਰੀਕ ਨਹੀਂ ਹੋਵੇਗੀ ਕਿਉਂਕਿ ਵਿਦਿਆਰਥੀਆਂ ਦੀ ਇਹ ਤਬਦੀਲੀ ਫਰਵਰੀ ਵਿਚ ਸਮੇਂ ਦੇ ਇਕ ਵਕਫੇ ਦੌਰਾਨ ਚੱਲੇਗੀ। ਤੁਹਾਡੇ ਬੱਚੇ ਬਾਰੇ ਵਿਸ਼ੇਸ਼ ਜਾਣਕਾਰੀ ਅਤੇ ਵੇਰਵੇ ਪ੍ਰਿੰਸੀਪਲ ਦੁਆਰਾ ਤੁਹਾਨੂੰ ਸਿੱਧੇ ਤੌਰ ਤੇ ਦਿੱਤੀ ਜਾਵੇਗੀ। ਪਰਿਵਾਰਾਂ ਨੂੰ ਉਨ੍ਹਾਂ ਦੀ ਸਵਿੱਚ ਦੀ ਦਰਖਾਸਤ ਦੀ ਸਥਿਤੀ ਬਾਰੇ ਉਨ੍ਹਾਂ ਦੇ ਹੋਮ ਸਕੂਲ ਦੇ ਪ੍ਰਿੰਸੀਪਲ ਦੁਆਰਾ 12 ਫਰਵਰੀ, ਸ਼ੁਕਰਵਾਰ ਨੂੰ ਸ਼ਾਮ ਤੱਕ ਸੂਚਿਤ ਕੀਤਾ ਜਾਵੇਗਾ।

ਸਵਿੱਚ ਦੀ ਇਸ ਗੁੰਝਲਦਾਰ ਪ੍ਰਕਿਰਿਆ ਦੌਰਾਨ ਤੁਹਾਡੇ ਵੱਲੋਂ ਲਗਾਤਾਰ ਦਿਖਾਏ ਸਬਰ ਅਤੇ ਸਹਿਯੋਗ ਲਈ ਅਸੀਂ ਤੁਹਾਡਾ ਧੰਨਵਾਦ ਕਰਦੇ ਹਾਂ। ਜੇ ਤੁਹਾਡਾ ਕੋਈ ਪ੍ਰਸ਼ਨ ਹੋਵੇ ਤਾਂ ਕਿਰਪਾ ਕਰਕੇ ਆਪਣੇ ਬੱਚੇ ਦੇ ਹੋਮ ਸਕੂਲ ਦੇ ਪ੍ਰਿੰਸੀਪਲ ਨਾਲ ਗੱਲ ਕਰੋ।

ਸਵਾਲ-ਜਵਾਬ ਜਾਂ ਵਧੇਰੇ ਜਾਣਕਾਰੀ ਲਈ ਕਿਰਪਾ ਕਰਕੇ [ਸਵਿਚਿੰਗ ਵੈੱਬ ਪੇਜ](https://www.tdsb.on.ca/In-Person-Learning/Learning-and-Instruction/Switching-Between-In-Person-Learning-and-Virtual-Learning) ਦੇਖੋ।